Jarl Fagerström

Jarl Gunnar Johannes Fagerström (12. huhtikuuta 1914 Porvoon mlk, Suomen suuriruhtinaskunta – 5. joulukuuta 1975 Espoo) oli suomalainen ratameloja.

Fagerström kilpaili Helsingin kesäolympialaisissa 1952 miesten 10 000 metrin kanadalaisyksiköissä, missä hän sijoittui kuudenneksi. Olympialaisten katsastuskilpailussa hän oli tehnyt 1 000 metrillä Olavi Ojanperän kanssa saman ajan, joka oli myös uusi Suomen ennätys.

Vuonna 1951 Fagerström teki parinaan Björn Schönberg uuden kanadalaiskaksikkojen 1 000 metrin Suomen ennätyksen. Vuonna 1953 Fagerström teki sekä 1 000 että 10 000 metrillä uuden SE:n. Vuonna 1954 hän voitti kummankin matkan Suomen mestaruuden ja MM-karsintakilpailun ennen Ojanperää.

Lähteet 
 Jarl Fagerström Bio, Stats, and Results  Olympics at Sports-Reference.com

Viitteet 

Suomalaiset melojat
Vuonna 1914 syntyneet
Vuonna 1975 kuolleet